cyanic-selkie/wikianc huggingface dataset:
Baäl I
Assurbanipal se bewind
Die koning van Tirus word weer genoem in die inskripsies oor Esarhaddon se seun, Assurbanipal. Hy word die eerste genoem vir sy deelname aan die koning se tweede veldtog in die Nylvallei en -delta om Assiriese oorheersing oor Egipte te vestig. Die inskripsies noem 'n latere oorlog met Baäl I weens sy betrekkinge met Egipte. Die koning het dalk ook geweier om heffings te betaal. Uit weerwraak het Assurbanipal die Tiriese hawen afgesper totdat Baäl I oorgegee het.
Omstreeks 668 v.C. het Baäl I heffings betaal en vloothulp gestuur vir Assurbarnipal se veldtog teen Egipte. Het het ook sy seun, Yehawmelek, na Assurbanipal gestuur met groot heffings. Volgens Assurbanipal self het hy Baäl se seun later teruggestuur as 'n genadedaad.
Alex O'Loughlin
Loopbaan
In 2004 het hy sy eerste rol losgeslaan in Oyster Farmer. Hy het later verskyn in Man Thing, Feed, en in die Australiese mini-reeks The Incredible Journey of Mary Bryant. Vir hierdie rol is hy in 2005 genomineer vir die toekenning van 'Beste Hoofakteur in Televisie' deur die Australian Film Institute Awards en ook in 2006 as 'Uitstaande Akteur in 'n Dramareeks' deur die Logie Toekennings. O'Loughlin het ook in 2007 aangesluit by die span van The Shield as die speurder Kevin Hiatt.
In 2005 het hy 'n oudisie gedoen vir die rol van James Bond. Hy het in 'n onderhoud genoem dat dit sy grootste oudisie tot op hede was.
In Augustus 2008 is aangekondig dat CBS 'n kontrak met O'Louglin wou sluit vir 'n TV reeks ontwikkel deur die skrywer Mark Gordon, maar dit is nooit deurgevoer nie. Net hierna is O'Louglin die hoofrol aangebied van die CBS-hospitaaldrama Three Rivers, deur vervaardiger Carol Barbee, wat op Sondae tussen 2009 en 2010 vertoon is.
In April 2009 het hy verskyn in 'n episode van Criminal Minds (vierde reeks) met die titel "The Big Wheel". O'Loughlin het ook saam met Jennifer Lopez verskyn in die 2010 romantiese komedie The Back Up Plan.
CBS het O'Loughlin die rol aangebied van Lt-kommandeur Steve McGarrett in Hawaii Five-0 wat op 20 September 2010 vrygestel is. Die reeks het 'n toekenning ontvang vir Gunsteling Nuwe TV Reeks by die 2010–2011 People's Choice Awards. BuddyTV het hom as die 2de aantreklikste man in hulle "TV's 100 Sexiest Men of 2010" aangewys. en 9de in 2011.
In Augustus 2013 het Australians in Film aangekondig dat O'Loughlin 'n toekenning ontvang by 'n eksklusiewe geleentheid in Los Angeles op 24 Okctober 2013.
Rosie Marcel
Rosie Marcel (gebore 6 Mei 1977) is 'n Engelse aktrise. Sy is bekend vir haar rolle in die televisiereekse Casualty (1986), The Castle of Adventure (1990), Holby City (1999), en Holby Blue (2007).
Alex O'Loughlin
Persoonlike Lewe
O'Loughlin en Malia Jones is getroud in Hawaii op 18 April 2014. Die paartjie het 'n seun met die naam van Lion.
O'Loughlin, Jones en hulle drie seuns bly tans in Hawaii waar die reeks Hawaii Five-0 geskiet word. Hy is tans die ambassadeur vir Donate Life America. Hy is ook aktief betrokke in 'n veldtog teen 'ALS'.
Triose
'n Triose is'n monosakkaried, of eenvoudige suiker, met drie koolstofatome. Daar is slegs drie moontlike trioses: L- en D-Gliseraldehied, die twee enantiomere van gliseraldehied, wat aldotrioses is omdat die karbonielgroep aan die punt van die ketting is, en dihidroksiasetoon, die enigste ketotriose, wat simmetries is, en daarom geen enantiomere het nie.
Srednjaja Soeltanofka
Srednjaja Soeltanofka (Russies: Средняя Султановка) is 'n klein Kasakse dorpie in Astrachan-oblast, Rusland wat tot die Soeltanofka Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 het Srednjaja Soeltanofka 96 inwoners gehad, van wie almal etniese Kasakke was.
Haliclona chalinoides
Haliclona chalinoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Haliclona cerebrum
Haliclona cerebrum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Haliclona chalinoides
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1875 deur Carter.
Haliclona cerebrum
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1928 deur Burton.
Gozdy (Woiwodskap Łódź)
Gozdy [ˈɡɔzdɨ] is 'n dorp in die administratiewe distrik van Gmina Brzeźnio, binne Sieradz County, Łódź Voivodeship, in sentrale-Pole. Dit lê sowat 4 kilometers suid van Brzeźnio, 19 kilometers suid-wes van Sieradz, en 70 kilometers suid-wes van die plaaslike kapitaal Łódź.
Benno Sterzenbach
Benno Sterzenbach (3 Maart 1916 – 12 September 1985) was 'n Duitse akteur. Hy was bekend vir sy rolle in die rolprent La Grande Vadrouille (1966) en in die televisiereeks Raumpatrouille - Die phantastischen Abenteuer des Raumschiffes Orion (1966).
Dennis Fimple
Dennis Fimple (11 November 1940 – 23 Augustus 2002) was 'n Amerikaanse akteur. Hy was bekend vir sy rolle in die rolprente King Kong (1976), Maverick (1994), en House of 1000 Corpses (2003), en in die televisiereeks Alias Smith and Jones (1971).
Ruschia aggregata
Ruschia aggregata is 'n vetplant uit die vygiefamilie wat endemies aan Suid-Afrika is en in die Noord-Kaap voorkom.
Kuklades
thumb|220px|Die ligging van die Kuklades in Griekeland.
Fernkloof-natuurreservaat
Fernkloof-natuurreservaat lê in die Kleinrivierberge bokant Hermanus in die Wes-Kaap. Die oppervlak van die reservaat is 1 800 hektaar en die hoogte verskil van 0 tot 842 m bo seespieël.
Kuklades
Die Kuklades of Siklades (Grieks: Κυκλάδες, Kukládes; IFA: [ciˈkla.ðes]) is 'n eilandgroep in die Egeïese See, suidoos van die Griekse vasteland en 'n voormalige administratiewe prefektuur van Griekeland. Hulle is een van die groepe waaruit die Egeïese argipel bestaan. Die naam Κυκλάδες νήσοι (Kykládes nísoi, "omsirkelende eilande") verwys na die argipel wat 'n sirkel vorm "om" die heilige eiland Delos. Die grootste eiland van die Kuklades is Naksos, maar Siros het die grootste bevolking.
Fernkloof-natuurreservaat
Die reservaat huisves 'n groot verskeidenheid van fynbos-spesies. Daar is meer as 60 km se wandelpaadjies en staproetes in die park.
Kuklades
thumb|links|170px|Harpspeler, 'n voorbeeld van die Kukladiese kuns.
Geskiedenis
'n Kenmerkende Neolitiese kultuur wat Anatoliese kenmerke en dié van die Griekse vasteland gemeng het, het voor 4000 v.C. in die Wes-Egeïese See ontstaan. Uitgrawings is onder meer gedoen by Chalandriani, Phylakopi, Skarkos, Saliagos en Kephala; bewyse is gevind van koperwerk. Nie een van die klein Kukladiese eilande kon meer as 'n paar duisend mense huisves nie, hoewel laat Kukladiese bootmodelle wys 50 roeiers kon uit die verstrooide gemeenkappe bymekaargemaak word.
Toe die hoogs georganiseerde paleiskultuur van Kreta ontstaan, het die eilande onbelangrik geword, met die uitsondering van Delos, wat sy argaïese reputasie as 'n heiligdom deur die antieke tyd behou het, tot met die opkoms van die Christendom.
Geografie
Die Kuklades bestaan uit sowat 220 eilande, waarvan die grootstes is: Amorgos, Anafi, Andros, Antiparos, Delos, Ios, Kea, Kimolos, Kythnos, Milos, Mykonos, Naksos, Paros, Folegandros, Serifos, Sifnos, Sikinos, Siros, Tinos. Die naam Kuklades verwys na die eilande wat 'n sirkel "om" die heilige eiland Delos vorm. Die meeste van die kleiner eilande is onbewoon.
Die eilande, buiten twee vulkaniese eilande, Milos en Santorini, is pieke van 'n onderwater bergreeks. Die klimaat is meestal droog en gematig, maar met die uitsondering van Naksos is die grond nie baie vrugbaar nie; landbouprodukte sluit in wyn, vrugte, koring, olyfolie en tabak.
Lachenalia schelpei
Lachenalia schelpei is 'n meerjarige blomdraende plant en geofiet en is deel van die renosterveld. Die spesie is endemies aan die Noord-Kaap en kom op die kruin van die Hantamberg voor. Die plant word bedreig deur oorbeweiding en gewasverbouing.
Astarimus
Astarimus was die derde van vier broers wat agtereenvolgens koning van Tirus geword het ná die moord op koning Abdastartus. Inligting oor hom is verkry uit F.M. Cross se rekonstruksie van Josephus se aanhalings van die Fenisiese historikus Menander van Efese in Teen Apion i.18.
Vier broers se name
'n Verdere oorsig oor die chronologie van die Tiriese konings van Hiram I tot Pigmalion, asook 'n bespreking van die belangrikheid van Dido se vlug van Tirus af en die eindelike stigting van Kartago vir die datums van dié konings, is te kry in die artikel oor Pigmalion.
Cross en ander se rekonstruksie van die vier seuns van Abdastartus se verpleegster lyk dus so:
Die vier seuns van Abdastartus se verpleegster het teen hom saamgesweer en hom vermoor. Die oudste van die broers, Astartus, het 20 jaar lank regeer. Ná hom kom Deleastartus, wat 54 jaar oud geword en 12 jaar regeer het. Ná hom kom Aserimus; hy het 54 jaar oud geword en nege jaar regeer. Hy is deur sy broer Pheles vermoor, wat net agt maande regeer het, hoewel hy 50 jaar oud geword het. Hy is vermoor deur Etbaäl, die priester van Astarte.
Haliclona clara
Haliclona clara is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1992 deur Cuartas.
Russell Harvard
Russell Harvard (gebore 16 April 1981) is 'n Amerikaanse akteur. Hy is bekend vir sy rolle in die rolprente There Will Be Blood (2007) en The Hammer (2010), en in die televisiereekse Fringe (2008) en Fargo (2014).
Bill Fiore
Bill Fiore (1 Januarie 1940 – 3 Oktober 2014) was 'n Amerikaanse akteur. Hy was bekend vir sy rolle in die rolprent The Swimmer (1968) en in die televisiereekse Love, American Style (1969), Mary Tyler Moore (1970), en The Corner Bar (1972).
Lachenalia sargeantii
Lachenalia sargeantii is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap en kom op die Bredasdorpberge, op die noordelike hellings, voor. Hier het dit 'n voorkomsgebied van kleiner as 4 km2. Die plant word bedreig deur indringerplante.
Dikblaargroenappel
Die dikblaargroenappel (Monodora junodii) is 'n plantspesie in die familie Annonaceae. Dit is inheems aan Eswatini, Kenia, Malawi, Mosambiek, Suid-Afrika, Tanzanië en Zimbabwe. Die twee Duitse plantkundiges Heinrich Gustav Adolf Engler en Ludwig Diels, wat die spesie die eerste keer formeel beskryf het, het dit genoem na Henri-Alexandre Junod, die Switserse sendeling en wetenskaplike wat die monster wat hulle ondersoek het, versamel het.
Beskrywing
Die dikblaargroenappel is 'n boom wat 7 meter hoog word. Sy takke het lentiselle. Sy blare is 6,5-16,5 by 3-5,5 cm en loop tot 'n punt. Die blare is glad op hul boonste en onderste oppervlaktes. Die hangende blomme is reukloos, enkelvoudig en okselvormig. Elke blom word op 'n steeltjie van 0,8-2 cm lank gedra. Die blomme het 3 effens harige, groen kelkblare wat 5-10 mm lank is met geronde punte. Sy 6 kroonblare is in twee rye van 3 gerangskik.
Die buitenste kroonblare is 2-3,5 by 1,6-2,7 cm en geel wanneer dit jonk is, maar verkleur pers wanneer dit volwasse is. Die binneste blomblare is soortgelyk gekleur, het 'n 0,7-1,0 cm lange klou aan hul basis en 'n 2 cm wye lem. Die binneste blomblare is harig met die uitsondering van die bokant van die klou. Sy gerimpelde, gladde vrugte is bolvormig en 4-5 cm in deursnee en is groengrys met bruin hoogtepunte. Die liggeelbruin, plat, ovaalvormige sade is 2 cm lank.
Voortplanting
Die stuifmeel van M. junodii word as permanente viervoudvorme gestort.
Habitat en verspreiding
Die bome groei in sanderige grond in laaglande en immergroen woude op hoogtes van 0-900 meter.
Fariseërs
thumb|180px|Gustave Doré: Dispuut tussen Jesus en die Fariseërs.
Die Fariseërs (Hebreeus: פְּרוּשִׁים, Pərūšīm) was 'n Joodse sosiale beweging en gedagterigting in die Levant tydens die tydperk van die Tweede Tempel. Ná die vernietiging van die Tweede Tempel in 70 n.C. het die Fariseërs se geloofsoortuigings die fundamentele, liturgiese en ritualistiese basis vir Rabynse Judaïsme gevorm.
Josephus (omstreeks 37-100 n.C.), wat volgens baie historici vermoedelik 'n Fariseër was, het geraam daar was omtrent 6 000 Fariseërs voor die val van die Tweede Tempel. Hy het beweer die Fariseërs se invloed oor die gewone mense was so groot dat enigiets geglo is wat hulle teen die koning of hoëpriesters gesê het, oënskynlik in teenstelling met die meer elitistiese Sadduseërs, wat van die hoër stand was. Die Fariseërs het beweer hulle het Moses se gesag vir hulle vertolking van die Joodse godsdiensreg, terwyl die Sadduseërs die priesterlike mag verteenwoordig het wat sedert Salomo se bewind gegeld het.
Fariseërs is ook bekend uit baie verwysings uit die Nuwe Testament. Hoewel die skrywers vyandelikhede tussen die Fariseërs en Jesus noem, is daar ook verskeie verwysings na Fariseërs wat in Hom geglo het. Dit sluit in Nikodemus, wat gesê het dit is bekend dat Jesus 'n leermeester is wat van God af gekom het,, Josef van Arimatea, wat sy dissipel was, en 'n onbekende getal van "die gelowiges wat vroeër Fariseërs was". Onder hulle was die apostel Paulus – selfs nadat hy 'n dissipel van Jesus geword het. Hy het die Sanhedrin gewaarsku om Jesus se dissipels teen te staan kan gelykstaande wees daaraan om teen God te stry.
Abdastartus
Abdastartus (Fenisies: 𐤏𐤁𐤃𐤏𐤔𐤕𐤓𐤕 ’bd’štrt, moontlik uitgespreek ’Abd-’Ashtart) was 'n koning van Tirus en die kleinseun van Hiram I. Die enigste inligting wat oor hom bekend is, kom van die volgende opmerking van die Fenisiese skrywer Menander van Efese, soos aangehaal in Josephus se Teen Apion i.18: "Ná die dood van Hirom het Beleazarus, sy seun, die koninkryk oorgeneem; hy het 43 jaar oud geword en sewe jaar regeer. Sy seun Abdastartus het hom opgevolg; hy het 29 jaar oud geword en nege jaar regeer. Vier seuns van sy verpleegster het teen hom saamgesweer en hom vermoor."
Josephine Whittell
Josephine Whittell (30 November 1883 – 1 Junie 1967) was 'n Amerikaanse aktrise. Sy was bekend vir haar rolle in die rolprente The Climbers (1919), It's a Gift (1934), Larceny on the Air (1937), en Ziegfeld Girl (1941).
Abdastartus
Volgens Menander/Josephus het Abdastartus dus sy bewind begin sewe jaar ná die dood van sy oupa, Hiram I. Die bewindsdatums van Hiram en die volgende konings is geskoei op die studies van J. Liver, J.M. Peñuela, F.M. Cross, en William H. Barnes, wat almal saamstem oor die betekenis van die inskripsies. Vroeëre studies wat verskil, gee ander datums aan vir die konings van Tirus.
Marguerite Whitten
Marguerite Whitten (23 Februarie 1913 – 25 Desember 1990) was 'n Amerikaanse aktrise. Sy was bekend vir haar rolle in die rolprente Two-Gun Man from Harlem (1938), Mystery in Swing (1940), Mr. Washington Goes to Town (1941), en King of the Zombies (1941).
Lachenalia salteri
Lachenalia salteri is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap. Dit kom kuslangs voor vanaf die suide van die Kaapse Skiereiland, ooswaarts tot by by Elim op die Agulhasvlakte. Dit groei in moerasagtige gedeeltes waar die grond seisoenaal nat is. Die spesie het baie van sy habitat verloor weens kus en voorstedelike ontwikkeling, veral tussen Bettiesbaai en Hermanus. Verskeie subpopulasies, soos aangedui deur historiese rekords, is nou uitgestorwe. Ontwikkeling lei ook tot drooglegging van die plant se habitat. Rondom Elim word die spesie bedreig deur gewasverbouing en indringerplante.
Dit is na die plantkundige Terence Macleane Salter vernoem.
Mengbaarheid
Mengbaarheid is die eienskap van stowwe wat in alle verhoudings oplosbaar is, met ander woorde, wat teen enige konsentrasie met mekaar gemeng kan word om 'n homogene oplossing te vorm. Die term word dikwels op vloeistowwe toegepas, maar is ook van toepassing op vaste stowwe en gasse. Water en etanol is byvoorbeeld mengbaare, want hulle vorm in alle verhoudings 'n ware oplossing.
Twee stowwe word "onmengbaar" genoem as daar verhoudings bestaan waar hulle nie in mekaar oplos nie. Byvoorbeeld, butanoon is aansienlik oplosbaar in water, maar butanoon en water is nie mengbaar nie, want hulle is nie oplosbaar in alle verhoudings nie.
Organiese verbindings
In organiese verbindings, bepaal die gewig persent van koolwaterstof ketting dikwels die verbinding se mengbaarheid met water. Onder die alkohole, byvoorbeeld, is etanol, met twee koolstofatome mengbaar met water, terwyl 1-butanol, met vier koolstowwe, nie volkome mengbaar is nie. Oktanol, met agt koolstowwe, is feitlik onoplosbaar in water, lei daartoe dat dit gebruik word as 'n standaard vir verdelingsewewigte. Dit is ook die geval met lipiede; die baie lang koolstofkettings van lipiede veroorsaak dat hulle byna altyd onmengbaar is met water. Soortgelyke situasies kom ook by ander funksionele groepe voor. Die reguit-ketting karboksielsure tot by butanoësuur (met vier koolstofatome) is mengbaar met water, pentanoësuur (met vyf koolstowwe) is gedeeltelik oplosbaar, en heksanoësuur (met ses) is feitlik onoplosbaar. Dieselfde patroon bestaan vir ander molekules, byvoorbeeld aldehiede en ketone.
Metale
Daar bestaan ook metale wat onmengbaar is in die vloeibare toestand. Een so 'n voorbeeld met industriële belang is dat sink en silwer onmengbaar is in lood, terwyl silwer wel mengbaar is met sink. Dit is die beginsel van die Parkes proses, 'n voorbeeld van vloeistof-vloeistof-ekstraksie, waardeur silwerbevattende lood met gesmelte sink gemeng word. Die silwer migreer na die sink, wat bo van die twee-fase vloeistof afgeskep word. Die sink kan dan weggekook word, om byna suiwer silwer agter te laat.
Effek van entropie
As 'n mengsel van polimere laer configurationele entropie as die komponente het, is hulle geneig om onmengbaar te wees in mekaar, selfs in die vloeibare toestand.
Bepaling
Mengbaarheid van twee materiale word dikwels opties bepaal. Wanneer twee mengbare vloeistowwe gekombineer word, is die gevolglike vloeistofmengsel helder. As die mengsel melkerig is, is die twee materiale onmengbaar. Wanneer die brekingsindeks van die twee materiale egter soortgelyk is, kan 'n mengsel van onmengbare stowwe steeds helder wees, wat tot die verkeerde aanname kan lei dat die twee vloeistowwe mengbaar is.
Nizjnjaja Soeltanofka
Nizjnjaja Soeltanofka (Russies: Нижняя Султановка) is 'n Kasakse dorpie in Astrachan-oblast, Rusland en die setel van die Soeltanofka Plaaslike Munisipaliteit. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 het Nizjnjaja Soeltanofka 452 inwoners gehad, van wie almal etniese Kasakke was.
Phelles
Phelles was die laaste van vier broers wat agtereenvolgens koning van Tirus geword het ná die moord op koning Abdastartus. Inligting oor hom is verkry uit F.M. Cross se rekonstruksie van Josephus se aanhalings van die Fenisiese historikus Menander van Efese in Teen Apion i.18.
Vier broers se name
'n Verdere oorsig oor die chronologie van die Tiriese konings van Hiram I tot Pigmalion, asook 'n bespreking van die belangrikheid van Dido se vlug van Tirus af en die eindelike stigting van Kartago vir die datums van dié konings, is te kry in die artikel oor Pigmalion.
Haliclona corticata
Haliclona corticata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Florian Stetter
Florian Stetter (gebore 2 Augustus 1977) is 'n Duitse akteur. Hy is bekend vir sy rolle in die rolprente Love, Money, Love (2000), Sophie Scholl: The Final Days (2005), en Beloved Sisters (2014).
Robert Fiske (akteur)
Robert Fiske (20 Oktober 1889 – 12 September 1944) was 'n Amerikaanse akteur. Hy was bekend vir sy rolle in die rolprente Religious Racketeers (1938), The Green Archer (1940), Before I Hang (1940), en The Texas Kid (1943).
Haliclona columbae
Haliclona columbae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1808 deur Walker.
Mary Wickes
Mary Wickes (13 Junie 1910 – 22 Oktober 1995) was 'n Amerikaanse aktrise. Sy was bekend vir haar rolle in die rolprente White Christmas (1954), Sister Act (1992), Sister Act 2: Back in the Habit (1993), en The Hunchback of Notre Dame (1996).
Hans Stiebner
Hans Stiebner (19 November 1898 – 27 Maart 1958) was 'n Duitse akteur. Hy was bekend vir sy rolle in die rolprente The Grand Duke's Finances (1934), Bel Ami (1939), Nanette (1940), en Die Frau meiner Träume (1944).
Harry Fleer
Harry Fleer (26 Maart 1916 – 14 Oktober 1994) was 'n Amerikaanse akteur. Hy was bekend vir sy rolle in die rolprente The Cosmic Man (1959) en Tormented (1960), en in die televisiereekse Death Valley Days (1952) en Black Sheep Squadron (1976).
Windhoek Eros-lughawe
Eros Lughawe of Windhoek Eros-lughawe (IATA-kode: ERS, ICAO: FYWE) is 'n lughawe wat Windhoek, die hoofstad en grootste stad van die Republiek van Namibië, bedien. Dit is in die Khomasstreek geleë, sowat 5 km (3 myl) suid van Windhoek se sentrale sakegebied.
Operasies
Eros is 'n besige middelpunt vir lugvaart en een van die besigste lughawens in die SAOG-streek. Dit verwelkom kommersiële, private, en geskeduleerde verkeer wat wissel van hoëverrigting straalvliegtuie tot Cessna 152-opleidingsvliegtuie. Die meeste van die verkeer kom van die algemene huurvlugmark, wat hoofsaaklik die Cessna 210 vliegtuig behels, die mees algemeen gebruikte vliegtuig vir huur- en invliegsafari's in Namibië. Die lughawe hanteer ongeveer 150 tot 200 bewegings per dag (sowat 50 000 per jaar). In 2004 het die lughawe 141 605 passasiers hanteer.
Eros dien as 'n alternatiewe landingsplek vir Windhoek se Hosea Kutako Internasionale Lughawe tydens gure weer. Die grootste vliegtuig wat op Eros kan land is die Boeing 737 op 'n herleiding vanaf Hosea Kutako Internasionaal weens sterk dwarswinde en windsleur.
Steve Harvey
Broderick Stephen "Steve" Harvey (gebore 17 Januarie 1957) is 'n Amerikaanse vervaardiger, akteur, en skrywer. Hy is bekend vir sy rolle in die rolprente You Got Served (2004) en Think Like a Man (2012), en in die televisiereekse The Steve Harvey Show (1996) en Family Feud (1999).
Haliclona cribrata
Haliclona cribrata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Windhoek Eros-lughawe
Ongeluk
In Januarie 2008 het 'n Cessna 210 neergestort nadat dit opstyg het en die vlieënier en al ses toeriste aanboord sterf. 'n Amptelike ondersoek na die ongeluk deur die Namibiese "Directorate of Aircraft Accident Investigations" is bevind dat dit uitsluitlik die vlieënier se fout was.
Haliclona cribrata
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1983 deur Pulitzer-Finali.
Windhoek Eros-lughawe
Lugrederye en bestemmings
FlyNamibia - Ondangwa, Rundu
Sand
Sand is 'n korrelagtige materiaal wat natuurlik op aarde voorkom. Dit bestaan uit fyn korrels kwarts, rots of klip waarvan die grootte kan varieer. Tegnies gesproke is die term "sand" net 'n groottekategorie en verwys na materiaal wat groter as silt en kleiner as gruis is. Die term word dikwels ook gebruik om na die tekstuur van grond te verwys - die verhouding waarin sand, slik en klei voorkom. Grond, wat volgens sy massa-inhoud meer as 85 persent partikels met die grootte van sandkorrels bevat, word sanderig genoem.
Die samestelling van sand varieer grootliks, afhangende van plaaslike rotsbronne en ander omstandighede, maar die belangrikste bestanddeel in binnelandse omgewings op vastelande en in nie-tropiese kusgebiede is silika of silikondioksied (SiO2) wat meestal as kwarts voorkom. Die tweede belangrikste tipe sand is kalsiumkarbonaat, byvoorbeeld aragoniet, wat in die laaste 500 miljoen jaar deur verskillende lewensvorme soos byvoorbeeld korale en skaaldiere gevorm is en tans veral in gebiede voorkom waar die ekostelsels al miljoene jare lank deur riwwe oorheers word soos die Karibiese See.
Kwartssand speel 'n belangrike ekonomiese rol as grondstof in 'n verskeidenheid bedrywe, waaronder die bou-, glas- en halfgeleierbedryf.
Lachenalia schlechteri
Lachenalia schlechteri is 'n meerjarige blomdraende plant en geofiet en is deel van die Sukkulente Karoo en fynbos. Die spesie is endemies aan die Noord-Kaap en die Wes-Kaap en kom wydverspreid oor die provinsies voor. Dit kom van die Kamiesberg tot by die Olifantsrivier en Klawer voor. Die plant kon van sy habitat afgestaan het aan gewasverbouing maar die populasies is nou stabiel.
Nancy Wickwire
Nancy Wickwire (20 November 1925 – 10 Julie 1974) was 'n Amerikaanse aktrise. Sy was bekend vir haar rolle in die televisiereekse Camera Three (1955), Suspicion (1957), The DuPont Show of the Month (1957), en Profiles in Courage (1964).
Sam Flint
Sam Flint (19 Oktober 1882 – 17 Oktober 1980) was 'n Amerikaanse akteur. Hy was bekend vir sy rolle in die rolprente Winds of the Wasteland (1936), Junior Prom (1946), The Crimson Ghost (1946), en My Pal Trigger (1946).
Werner Stock
Werner Stock (20 Oktober 1903 – 30 April 1972) was 'n Duitse akteur. Hy was bekend vir sy rolle in die rolprente Die lustigen Vagabunden (1940), Die Rose von Stambul (1953), en Rommel ruft Kairo (1959).
Fred Stillkrauth
Fred Stillkrauth (gebore 1939) is 'n Duitse akteur. Hy is bekend vir sy rolle in die rolprent Cross of Iron (1977) en in die televisiereekse Floris von Rosemund (1975) en Löwengrube (1989).
Dorothy Minto
Dorothy Minto (21 Februarie 1886 – 6 Desember 1957) was 'n Engelse aktrise. Sy was bekend vir haar rolle in die rolprente Once Upon a Time (1918), A Little Bit of Fluff (1919), Raise the Roof (1930), en Inside the Room (1935).
Geraldine McNulty
Geraldine McNulty is 'n Engelse aktrise. Sy is bekend vir haar rolle in die televisiereekse How Do You Want Me? (1998), My Hero (2000), en Supergirly (2001).
Haliclona cribrosa
Haliclona cribrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1880 deur Czerniavsky.
Peter Haskell
Peter Haskell (15 Oktober 1934 – 12 April 2010) was 'n Amerikaanse akteur. Hy was bekend vir sy rolle in die rolprente Child's Play 2 (1990) en Child's Play 3 (1991), en in die televisiereekse Bracken's World (1969) en Rich Man, Poor Man - Book II (1976).
Stolbowoi
Stolbowoi (Russies: Стобовой) is 'n klein Kasakse dorpie in Astrachan-oblast, Rusland wat tot die Aktjoebe Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 het Stolbowoi 137 inwoners gehad. Etniese Kasakke vorm die meerderheid van die dorpie se bevolking.
Beregowoi (Wolodarski-rajon)
Beregowoi (Russies: Береговой) is 'n klein Kasakse dorpie in Astrachan-oblast, Rusland wat tot die Soeltanofka Plaaslike Munisipaliteit behoort. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Die dorpie se oorspronklike naam was Sjajtan-Aoel of Sjajtani. Dit is in 1965 deur die Sowjetregering herdoop.
Demografie
Volgens Sensus 2010 het Beregowoi 163 inwoners gehad, van wie almal etniese Kasakke was.
Gina McKee
Gina McKee (gebore 14 April 1964) is 'n Engelse aktrise en vervaardiger. Sy is bekend vir haar rolle in die rolprente Notting Hill (1999), Mirrormask (2005), Atonement (2007), en In the Loop (2009).
Collin Wilcox (aktrise)
Collin Wilcox (4 Februarie 1935 – 14 Oktober 2009) was 'n Amerikaanse aktrise en skryfster. Sy was bekend vir haar rolle in die rolprente To Kill a Mockingbird (1962), Jaws 2 (1978), en Midnight in the Garden of Good and Evil (1997), en in die televisiereeks The DuPont Show of the Month (1957).
George Buck Flower
George Buck Flower (28 Oktober 1937 – 18 Junie 2004) was 'n Amerikaanse akteur, skrywer, en vervaardiger. Hy was bekend vir sy rolle in die rolprente The Fog (1980), Starman (1984), Back to the Future (1985), en They Live (1988).
Alfonso d' Albuquerque
Alfonso d' Albuquerque (1453 - 1515) was 'n Portugese seevaarder, soldaat en tweede Portugese onderkoning van Indië. Hy verwerf groot aansien in die oorloë teen die More en in 1953 seil hy, vergesel van sy broer, met bevele om vestings op onder andere Cotchin te vestig. Hy en Tristão da Cunha verwoes die dorpe Oja en Brava aan die kus van Oos-Afrika en plaas Lamu onder Portugese gesag. Hy volg Francisco de Almeida op as onderkoning van Indië op 5 November 1509.
Haliclona curiosa
Haliclona curiosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1905 deur Swartschewsky.
Flora Morris
Flora Morris is 'n Engelse aktrise. Sy is bekend vir haar rol in die rolprent The Heart of Midlothian (1914).
Lois Wilde
Lois Wilde (14 Augustus 1907 – 16 Februarie 1995) was 'n Amerikaanse aktrise. Sy was bekend vir haar rolle in die rolprente Undersea Kingdom (1936), Caryl of the Mountains (1936), The Singing Cowboy (1936), en Brothers of the West (1937).
Haliclona cylindrigera
Haliclona cylindrigera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1880 deur Czerniavsky.
Haliclona decidua
Haliclona decidua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1906 deur Topsent.
Israel Adesanya
Israel Adesanya (gebore 22 Julie 1989) is 'n Nigeries-gebore professionele gemengde gevegskunstenaar. Hy veg uit Auckland, Nieu-Seeland. Hy neem deel aan die Ultimate Fighting Championship (UFC) en is die huidige middelgewigkampioen daarvan. Hy het 'n onoorwonne MMA-rekord van 19 oorwinnings. In skopboks het Adesanya 'n rekord van 75 oorwinnings en vyf nederlae.
Dennis Haskins
Dennis Haskins (gebore 18 November 1950) is 'n Amerikaanse akteur. Hy is bekend vir sy rolle in die rolprent A Million Ways to Die in the West (2014) en in die televisiereekse Hardcastle and McCormick (1983), Saved by the Bell (1989), en Acting School Academy (2009).
Israel Adesanya
Adesanya is in Lagos gebore. Hy het op 'n jong ouderdom saam met sy gesin na Nieu-Seeland verhuis. Hy het 'n tyd lank in Rotorua gewoon. Op die ouderdom van 21 het Adesanya na Auckland verhuis.
Haliclona daepoensis
Haliclona daepoensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Johannes Petrus Louw
Biografie
Louw is op 31 Desember 1932 in Johannesburg, Suid-Afrika, gebore. Hy matrikuleer in 1949 aan Hoërskool Helpmekaar. In 1952 voltooi hy 'n baccalaureus artium-graad cum laude aan die Universiteit van Pretoria, met hoofvakke Grieks, Hebreeus en Sosiologie. In 1954 volg hy dit op met 'n Meestersgraad, wat hy ook met lof slaag. Die titel van sy verhandeling was "Die κατοχή in die Memphis papyri".
Haliclona daepoensis
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1997 deur Sim & Lee.
Johannes Petrus Louw
Biografie
Hy was 'n lektor aan die Universiteit van die Oranje-Vrystaat in Bloemfontein, en word in 1966 die hoof van die Department van Grieks aan die universiteit.
In 1956 is hy getroud met Rina Watson. Drie kinders is uit hierdie huwelik gebore. Hy voltooi sy doktorale studies aan die Universiteit van Pretoria in 1959, met 'n proefskrif getiteld "A study of μἠ with the Present Imperative and Aorist Subjunctive" ("'n Studie van μἠ met die huidige imperatief en aoristiese konjunktief"). Van 1973 tot 1992 was hy hoof van die departement Grieks aan die Universiteit van Pretoria. Nadat hy in 1992 afgetree het, verhuis hy en sy vrou na Heroldsbaai aan die Kaapse Suidkus van Suid-Afrika.
Nuuskierigheid
Nuuskierigheid (van Latyn cūriōsitās, van cūriōsus "versigtig, ywerig, nuuskierig", verwant aan cura "omgee") is 'n eienskap wat verband hou met nuuskierige denke soos verkenning, ondersoek en leer, wat duidelik blyk uit waarneming by mense en ander diere. Nuuskierigheid word ook sterk geassosieer met alle aspekte van menslike ontwikkeling, waarin die proses van leer en 'n begeerte om kennis en vaardigheid te verkry, vanaf afgelei word.
Johannes Petrus Louw
Biografie
In 1961 studeer hy in die buiteland (Universiteit van Utrecht, Nederland) en 1971 (Ohio State University, Columbus, Ohio). In 1987 het Princeton-universiteit hom 'n aanstelling van vier jaar aangebied as hoof van 'n nuutgestigte Instituut vir Vertaling. Louw weier egter die aanstelling weens politieke druk.
Louw het na sy aftrede aktief gebly. Hy was 'n medewerker aan die naslaanbybel wat deur die Bybelgenootskap van Suid-Afrika voorberei is, en was die hoofvertaler van die Skrifdirekte Interlineêre Griekse Bybelvertaling van die Nuwe Testament wat as 'n toepassing in verskillende formate beskikbaar is.
Nuuskierigheid
Die term nuuskierigheid kan ook gebruik word om die gedrag of emosie van nuuskierigheid aan te dui, met betrekking tot die begeerte om kennis of inligting te bekom. Nuuskierigheid as 'n gedrag en emosie word reeds oor millennia beskryf as die dryfkrag agter nie net menslike ontwikkeling nie, maar verskeie ontwikkelings in die wetenskappe, tale en industrie.
Johannes Petrus Louw
Biografie
Hy is op 23 Desember 2011 in Pretoria oorlede.
Nuuskierigheid
Oorsake
Nuuskierigheid kan gesien word as 'n aangebore eienskap van 'n wye verskeidenheid spesies. Dit is algemeen vir mense van alle ouderdomme om van kleintyd tot volwassenheid, nuuskierig te wees en dit is 'n fenomeen wat maklik is om waar te neem in verskeie dierspesies; dit sluit ape, katte en knaagdiere in. Vroeë definisies benoem nuuskierigheid as 'n gemotiveerde begeerte na inligting. Daar word gesê dat hierdie motiverende begeerte voortspruit uit 'n passie of 'n aptyt vir kennis, inligting en begrip.
Johannes Petrus Louw
Akademiese loopbaan
Gedurende 1960 en 1961 studeer hy as gasnavorser aan die Universiteit van Utrecht, Nederland, onder professore De Groot, Gonda, Quispel en Van Unnik. Dit is hier waar die grondslag vir sy belangstelling in die Taalkunde gelê is. Met sy terugkeer na Suid-Afrika het hy 'n akademiese joernaal, Acta Academica, gestig en 'n benadering tot linguistiek ontwikkel waarvoor internasionale vaktydskrifte die benaming "South African Discourse Analysis" geskep het. In 1991 het Professor Black van die Lockman-stigting in Kalifornië hierdie metodologie beskryf as die basis van Nuwe-Testamentiese interpretasie.
Nuuskierigheid
Oorsake
Hierdie tradisionele idees van nuuskierigheid het onlangs uitgebrei om ook te kyk na die verskil tussen perseptuele nuuskierigheid as die aangebore ondersoekende gedrag wat by alle diere teenwoordig is en epistemiese nuuskierigheid wat as die begeerte na kennis wat spesifiek aan mense toegeskryf word voorkom.
Sonya Wilde
Sonya Wilde (gebore 1939) is 'n Amerikaanse aktrise. Sy is bekend vir haar rolle in die rolprent I Passed for White (1960) en in die televisiereekse Perry Mason (1957), Gunslinger (1961), en The Americans (1961).
Johannes Petrus Louw
Toekennings
Tydens die eeufeesvieringe van die Universiteit van Pretoria in 2008 is Louw geïdentifiseer as een van 100 "Leading Minds" van die vorige 100 jaar "ter erkenning van uitsonderlike prestasie in navorsing wat die Universiteit van Pretoria as 'n internasionaal erkende navorsingsuniversiteit gevestig het."
Bybelvertalings
Die Bybelvertalingsorganisasie "The Word for the World" (TWFTW), het veral gebaat by Louw se werk. Dr. Veroni Kruger, stigterpresident van dié organisasie, het in Louw se Departement Grieks aan die Universiteit van Pretoria lesings gegee, en professor Louw was ook die akademiese studieleier onder wie Veroni vir sy doktorsgraad studeer het. Louw se weduwee, Rina Louw het 'n groot gedeelte van haar man se biblioteek aan TWFTW geskenk. Die boeke is in Augustus 2013 in Pretoria oorgehandig.
Akademiese nalatenskap
Jannie Louw is internasionaal bekend vir sy baanbrekerswerk in die toepassing van linguistiese insigte op die studie van Nuwe-Testamentiese Grieks. Die bekendste van sy meer as 130 publikasies is die "Greek-English Lexicon Based on Semantic Domains", wat in 1988 deur United Bible Societies uitgegee is. Louw en Eugene A. Nida was mede-redakteurs van hierdie werk. Hierdie leksikon het 'n standaardnaslaanwerk in Bybelvertaling geword. Waarskynlik sy grootste bydrae tot die studie van Nuwe-Testamentiese Grieks was die ontwikkeling van 'n presiese metodologie vir die ontleding van betekenis, nie net op die leksikale vlak nie, maar ook op die vlak van die sin en paragraaf en selfs groter eenhede van diskoers.
Louw het 'n invloed uitgeoefen op die onderrig van eksegetiese vaardighede aan kerkleiers as 'n ere-akademiese adviseur van Veritas College International, 'n organisasie wat kerkgebaseerde leierskapsopleiding in meer as 30 lande verskaf. Dr. Bennie Wolvaardt, die stigterspresident van Veritas College, was 'n student van Louw aan die Universiteit van Pretoria. Die semantiese diskoersanalise van Louw is die basis van die "doen dit self" eksegetiese benadering waarmee Veritas hul studente toerus.
'n Verdere belangrike deel van sy nalatenskap is sy bydrae tot die ScriptureDirect-toepassing wat dit moontlik maak om die Griekse teks van die Nuwe Testament te lees en te verstaan. Na sy aftrede het Louw saam met Dr. Bennie Wolvaardt as hoofvertaler gedien aan die nuwe Interliniêre Griekse Bybelvertaling van die Nuwe Testament, vergesel van verduidelikings van die Griekse vorme. Die kontekstuele betekenis van elke Griekse woord van die Nuwe Testament word verskaf uit die "Louw/Nida Greek-English Lexicon Based on Semantic Domains".
Lachenalia splendida
Lachenalia splendida is 'n meerjarige blomdraende plant en geofiet en is deel van die vygieveld en fynbos. Die spesie is endemies aan die Noord-Kaap en die Wes-Kaap. Dit kom vanaf Garies tot by Kliprand en Klawer voor.
Johannes Petrus Louw
Publikasies
Altesaam meer as 130 publikasies het onder sy naam verskyn. Dit sluit die volgende in:
Joernalartikels
Louw het artikels vir die volgende joernaaltydskrifte geskryf: Die Calvinis, Tussen Ons, Shimla, Acta Classica, Research Report for Human Sciences Research Council, Vrystaatse Biblioteke, Klassieke Nuusbrief, Nederduitse Gereformeerde Teologiese Tydskrif, Tydskrif vir Geesteswetenskappe, Biblical Essays University of Stellenbosch Proceedings, Taalfasette, Klassieke Nuusbrief, Neotestamentica, Proceedings of the African Classical Association, The Bible Translator, Historia, Nederlands Theologisch Tijdschrift, Wiener Studien, Die Admissant, Akroterion, Tydskrif vir Letterkunde, Die Saaier, Vernuwing, Taalseminaar, Acta Academica, South African Journal of Linguistics, Suid-Afrikaanse Tydskrif vir Linguistiek, Die Taalpraktisyn, Scriptura.
Joe Stöckel
Joe Stöckel (27 September 1894 – 14 Junie 1959) was 'n Duitse akteur, regisseur, en skrywer. Hy was bekend vir sy rolle in die rolprente Marcco kennt keine Furcht (1922), Marccos schwerer Sieg (1922), Der verkaufte Großvater (1942), en Der Dorfmonarch (1950).
Nuuskierigheid
Oorsake
Daniel Berlyne het drie groot veranderlikes herken wat 'n rol speel om nuuskierigheid te ontlok; naamlik psigofisiese veranderlikes, ekologiese veranderlikes en samestellende of integrerende veranderlikes. Psigofisiese veranderlikes stem ooreen met fisieke intensiteit, terwyl ekologiese veranderlikes met motiveringsbelangrikheid en taakrelevansie ooreenstem. Kollatiewe veranderlikes word "kollatiewe" genoem omdat dit 'n vergelyking behels tussen verskillende stimuli of kenmerke, wat werklik waargeneem kan word of wat uit die geheue herroep kan word. Berlyne het vier samestellende veranderlikes genoem; naamlik nuwigheid, kompleksiteit, onsekerheid en konflik. Terselfdertyd het hy voorgestel dat alle samestellende veranderlikes waarskynlik konflik behels. Daarbenewens het hy drie veranderlikes aanvullend tot nuwigheid beskou, naamlik verandering, verbasing en inkongruentheid. Laastens kan nuuskierigheid nie net opgewek word deur die persepsie van een of ander stimulus wat met die bogenoemde veranderlikes ("spesifieke verkenning") geassosieer word nie, maar ook deur 'n gebrek aan stimulasie, wat uit " verveling " ("diversiewe verkenning") voortspruit.
Nuuskierigheid-gedrewe gedrag
Nuuskierigheidsgedrewe gedrag word dikwels gedefinieer as gedrag waardeur kennis opgedoen word, en moet dus alle gedrag insluit wat toegang tot sensoriese inligting verskaf of dit verhoog. Berlyne het nuuskierigheidsgedrewe gedrag in drie kategorieë verdeel; naamlik oriënterende response, lokomotoriese eksplorasie en ondersoekende response, of ondersoekende manipulasie. Voorheen het Berlyne reeds voorgestel dat nuuskierigheid ook verbale aktiwiteite insluit, soos die aktiwiteit van vrae vra, en simboliese aktiwiteite, wat bestaan uit intern aangevuurde geestelike prosesse soos denke ("epistemiese verkenning").
Teorieë
Soos ander begeertes en behoeftetoestande wat 'n aptytkwaliteit aanneem (bv. voedsel), word nuuskierigheid gekoppel aan verkennende gedrag en ervarings van beloning. Nuuskierigheid kan ook beskryf word as positiewe emosies en die verkryging van kennis; wanneer 'n mens se nuuskierigheid gewek is, word dit as inherent lonend en aangenaam beskou. Die ontdekking van nuwe inligting kan ook lonend wees omdat dit kan help om ongewenste toestande van onsekerheid te verminder, eerder as om belangstelling te stimuleer. Verskeie teorieë het ontstaan om hierdie behoefte om toestande van onsekerheid en die begeerte om deel te neem aan aangename ervarings van verkennende gedrag, verder te verstaan.
Nuuskierigheid-dryfteorie
Teorie van nuuskierigheidsgedrewenheid hou verband met die ongewenste ervarings van "onsekerheid". Die vermindering van hierdie onaangename gevoelens is op sy beurt lonend. Hierdie teorie dui daarop dat mense koherensie en begrip in hul denkprosesse verlang. Wanneer hierdie samehang ontwrig word deur iets wat onbekend, onseker of dubbelsinnig is, is dit die nuuskierigheidsdrif wat poog om inligting en kennis van die onbekende in te samel om sodoende samehangende denkprosesse te herstel. Deur hierdie teorie bepaal die algemene konsep dat nuuskierigheid streng ontwikkel word uit die begeerte om sin te maak van onbekende aspekte van 'n mens se omgewing deur interaksie van verkennende gedrag. Sodra begrip van die onbekende bereik is en samehang is weer herstel, sal hierdie gedrag en begeertes bedaar of afneem.
Subversamelings van teorieë van nuuskierigheidsdrif verskil oor die aangeleentheidf of nuuskierigheid 'n primêre of sekondêre dryfkrag is en of hierdie nuuskierigheidsdryf ontstaan as gevolg van 'n mens se behoefte om sin te maak van hul omgewing en dit te reguleer, en of dit deur 'n eksterne stimulus veroorsaak word. Oorsake kan wissel van basiese behoeftes wat bevredig moet word (bv. honger of dors) tot behoeftes in vrees-geïnduseerde situasies. Elkeen van hierdie subset-teorieë stel dit dat of die behoefte primêre of sekondêre nuuskierigheid is, dit ontwikkel word uit ervarings wat 'n sensasie van onsekerheid of waargenome onaangenaamheid skep. Nuuskierigheid dien dus dan as 'n middel om hierdie onsekerheid uit die weg te ruim. Deur nuuskierige en ondersoekende gedrag aan die dag te lê, is 'n mens in staat om kennis van die onbekende op te doen en sodoende die toestand van onsekerheid of onaangenaamheid te verminder. Hierdie teorie spreek egter nie die idee aan dat nuuskierigheid dikwels geopenbaar kan word selfs in die afwesigheid van nuwe of onbekende situasies nie. Hierdie tipe ondersoekende gedrag kom algemeen voor in verskeie spesies. Neem die voorbeeld van 'n menslike kleuter wat, as hy verveeld is in sy huidige situasie sonder prikkeling, sal rondloop totdat iets interessant gevind word. Die waarneming van nuuskierigheid, selfs in die afwesigheid van nuwe stimuli, wys een van die groot tekortkominge in die nuuskierigheidsgedrewenheid model aan.
Optimale-opwekkingsteorie
Optimale-opwekkingsteorie het ontwikkel uit die behoefte om die begeerte vir sommige te verduidelik om geleenthede te soek om betrokke te raak by verkennende gedrag sonder die teenwoordigheid van onsekere of dubbelsinnige situasies. Optimale-opwekkingsteorie poog om hierdie aspek van nuuskierigheid verder te verduidelik deur voor te stel dat 'n mens gemotiveer kan word om 'n aangename gevoel van opwekking deur hierdie ondersoekende gedrag te handhaaf.
Die konsep van optimale-opwekking van nuuskierigheid dui daarop dat daar 'n neiging is om 'n optimale vlak van opwekking te handhaaf. Wanneer 'n stimulus teëgekom word wat geassosieer word met kompleksiteit, onsekerheid, konflik of nuwigheid, sal dit opwekking verhoog, en ondersoekende gedrag word aangewend om van daardie stimulus te leer en daardeur weer opwekking te verminder. Daarenteen, as die omgewing vervelig is en nie opgewondendheid bevat nie, word opwinding verminder en ondersoekende gedrag sal dus aangewend word om inligtinginsette en stimulasie te verhoog, en daardeur weer opwekking te verhoog. Hierdie teorie spreek beide nuuskierigheid aan wat ontlok word deur onsekere of onbekende situasies en nuuskierigheid wat ontlok word in die afwesigheid van sulke situasies.